সারদাকাণ্ডে সুব্রত বক্সীকে নোটিস পাঠাল সিবিআই। নোটিসে একসপ্তাহের মধ্যে তৃণমূলের যাবতীয় আয়ব্যায়ের হিসেব চেয়ে পাঠানো হয়েছে। আজই স্পিড পোস্ট এবং ই-মেলে নোটিস পাঠানো হয়েছে তৃণমূলের সর্বভারতীয় সাধারণ সম্পাদককে।
 ব্যুরো: সারদাকাণ্ডে সুব্রত বক্সীকে নোটিস পাঠাল সিবিআই। নোটিসে একসপ্তাহের মধ্যে তৃণমূলের যাবতীয় আয়ব্যায়ের হিসেব চেয়ে পাঠানো হয়েছে। আজই স্পিড পোস্ট এবং ই-মেলে নোটিস পাঠানো হয়েছে তৃণমূলের সর্বভারতীয় সাধারণ সম্পাদককে। সারদাকাণ্ডে ২০১০ থেকে ২০১৪ পর্যন্ত তৃণমূলের আয়-ব্যায়ের হিসেব খতিয়ে দেখতে চান গোয়েন্দারা। তৃণমূলের তহবিলে সারদা টাকা দিয়েছে বলে দাবি করেছে সারদাকাণ্ডে বিভিন্ন অভিযুক্ত এবং সাক্ষীরা।    ত্রিনেত্র নামে এক সংস্থার কাছ থেকে ১ কোটি ৪০ লক্ষ টাকা তৃণমূল পেয়েছিল বলে দুহাজার চোদ্দর সেপ্টেম্বরে নির্বাচন কমিশনে জানিয়েছিলেন তৃণমূলের তত্‍কালীন সাধারণ সম্পাদক মুকুল রায়। পরে ওই সংস্থার অস্তিত্ব নিয়েই ধোঁয়াশা তৈরি হয়। ফলে তৃণমূলের আয়ব্যায় হিসেব নিয়েও বিতর্ক শুরু হয়। এবারে তাই সেই সব তথ্য নথি মিলিয়ে দেখতে চাইছে সিবিআই।